Testit koostuivat kahdesta kolmen päivän testijaksosta. Ensimmäinen testijakso ajettiin 19.-21. helmikuuta 2020 ja toinen 26.-28. helmikuuta 2020. Molemmat testijaksot järjestettiin Barcelonassa Circuit de Barcelona-Catalunyan radalla. Testijaksoihin osallistuivat kaikki kymmenen kauteen osallistuvaa tallia. Lisäksi talleilla oli mahdollisuus testata kaikkia viittä Pirellin tuottamaa kuivankelin rengasseosta. Mercedes testasi kehittämäänsä renkaiden ja ohjauksen asentoa muuttavaa DAS-järjestelmää.